পাকিস্তানে বন্দুকধারীদের হামলায় ৭ শুল্ক কর্মী নিহত
পাকিস্তানের পশ্চিমাঞ্চলে রোববার অজ্ঞাত বন্দুকধারীদের হামলায় দুই শুল্ক কর্মকর্তা নিহত হয়েছেন। এর আগে গত বৃহস্পতিবার ওই অঞ্চলে অজ্ঞাত বন্দুকধারীরা আরও পাঁচজন শুল্ক কর্মীকে গুলি করে হত্যা করে।এখন পর্যন্ত হামলা দুটির দায় কেউ স্বীকার করেনি। পুলিশ হামলার ঘটনা দুটি নিয়ে তদন্ত করছে।গত কয়েক বছরে পাকিস্তানের আফগানিস্তান সীমান্তবর্তী অঞ্চলে নিরাপত্তা ব্যবস্থার মারাত্মক অবনতি হয়েছে। সেখানে নিয়মিত সন্ত্রাসী হামলার ঘটনা ঘটছে। যেগুলোর কয়েকটির দায় স্বীকার করেছে পাকিস্তানি তালেবান (টিটিপি)। ওইসব হামলার বেশিরভাগেরই লক্ষ্য হয়েছে পুলিশ এবং নিরাপত্তা কর্মীরা।
শুল্প কর্মকর্তাদের উপর এ হামলার বিষয়ে রোববার জেলা পুলিশের উপমহাপরিদর্শক মুহাম্মদ আদনান বলেন, “তল্লাশির জন্য শুল্ক কর্মীরা উপস্থিত হয়েছিলেন…সে সময় অজ্ঞাত বন্দুকধারীরা তাদের লক্ষ্য করে গুলি ছোড়ে।“একই এলাকায় তিন দিন আগে পাঁচ শুল্ক কর্মীকে, যাদের মধ্যে একজন কর্মকর্তাও ছিলেন, গুলি করে হত্যার পর বন্দুকধারীরা পালিয়ে যায়।”পাকিস্তানের আফগানিস্তান সীমান্তে জঙ্গি হামলার ঘটনা বেড়ে যাওয়ার কারণে দুই দেশের সরকারের মধ্যে সম্পর্কের অবনতি হয়েছে এবং উত্তেজনা বাড়ছে।ইসলামাবাদের অভিযোগ, সন্ত্রাসীরা আফগানিস্তানের ভূমি ব্যবহার করে পাকিস্তানে হামলা চালায়। যা বন্ধে তারা দেশটির তালেবান প্রশাসনকে ব্যবস্থা গ্রহণ করতে বলেছে।যে অভিযোগ অস্বীকার করে আফগানিস্তানের তালেবান প্রশাসন বলেছে, পাকিস্তানের নিরাপত্তা সমস্যা তাদের একান্তই অভ্যন্তরীণ বিষয়।

ইসলামাবাদের অভিযোগ, সন্ত্রাসীরা আফগানিস্তানের ভূমি ব্যবহার করে পাকিস্তানে হামলা চালায়। এটি বন্ধে তারা দেশটির তালেবান প্রশাসনকে ব্যবস্থা গ্রহণ করতে বলেছে।